**Ministru kabineta noteikumu projekta**

**„Grozījumi Ministru kabineta 2014. gada 25. novembra noteikumos**

**Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014. gada 25. novembra noteikumos Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi”” (turpmāk - noteikumu projekts) ir izstrādāts pēc Labklājības ministrijas iniciatīvas, lai pilnveidotu Eiropas Atbalsta fonda vistrūcīgākajām personām (turpmāk - fonds) darbības programmas “Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” (turpmāk – darbības programma) atbalstāmo darbību īstenošanas nosacījumus. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Lai precizētu personu loku, kurām ir tiesības uz pārtikas un pamata materiālās palīdzības saņemšanu un dalību papildpasākumos**, nepieciešams **pašvaldības sociālā dienesta** izziņas par krīzes vai ārkārtas situāciju izsniegšanas pamatojuma plašāks skaidrojums.

Atsauce uz normatīvajos aktos par sociālajiem pakalpojumiem un sociālo palīdzību minēto vienreizējo pabalstu ārkārtas situācijā kā nosacījumu **pašvaldības sociālā dienesta** izziņas izsniegšanai sašaurina atbalstu personām, jo pašvaldības pieņem lēmumu par naudas pabalsta **piešķiršanu** tikai atsevišķos pašvaldību saistošos noteikumos minētos gadījumos. Līdz ar to noteikumu projektā papildus paredzēts, ka, **pašvaldības** sociālais dienests izsniedz izziņu, arī tajā gadījumā, ja ģimene (persona) nonākusi krīzes situācijā tādu apstākļu dēļ, kurus tā nespēja paredzēt vai novērst, un, kas izraisa pilnīgu vai daļēju materiālo vai citu resursu zudumu un padziļina tās nenodrošinātību ar pārtiku, higiēnas un saimniecības precēm vai individuāliem mācību piederumiem, kā arī ģimenes (personas) nonākšana minētajā situācijā izraisa nekavējošu atbalsta nepieciešamību. (4.2., 4.2.1.apakšpunkts). 1. **Lai precizētu satura un kvalitātes prasības** **pārtikas un pamata materiālās palīdzības precēm un to nodrošināšanas kārtību,** veikti saturiski un redakcionāli uzlabojumi:
	1. svītrots 9.2. apakšpunktā minētais skolas somas komplekts, atstājot tikai 9.3.apakšpunktā minētos individuālos mācību piederumus, kas turpmāk ietvers arī skolas somu atbilstoši 2.pielikumā noteikto preču raksturojumam.
	2. nolūkā sniegt efektīvāku un šo noteikumu 4. punktā minēto personu vajadzībām piemērotāku atbalstu, kas noteikts, balstoties uz vadošās iestādes veikto situācijas izvērtējumu, grozījumu projektā paredzēts, ka šo noteikumu 9. punktā minētajiem komplektiem var būt dažādu veidu saturs. Atšķirīgs komplektu saturs iespējams pārtikas preču komplektiem, kuri paredzēti individuālai izdalīšanai personām vai maltīšu nodrošināšanai. Izvērtējama arī skolas preču komplektu satura dažādošana sākumskolas vai pamatskolas skolēnu vajadzībām. (10.1. un **10.11.** apakšpunkts).

Vienlaikus noteiktas pārtikas produktu grupas un apjomi, kuri iekļaujami pārtikas preču komplektos, sākot ar 2016. gada 1. jūniju (**10.12.** apakšpunkts). **Līdz 2016.gada 31. maijam pārtikas preču komplektā paredzēts turpināt iekļaut šo noteikumu 65. punktā minētās pārtikas preces (10.2. apakšpunkts).**Paredzēts, ka maltītes nodrošināšanai paredzētais komplekts, neatkarīgi no tā satura un daudzuma, ir līdzvērtīgs četru individuālai izdalei paredzēto komplektu cenai (**10.13.** apakšpunkts).**Lai nodrošinātu, ka visas personas saņem vienāda veida atbalstu, sadarbības iestāde, mainot komplekta saturu un preču daudzumu, nodrošinās iepriekšējā komplekta izdales pārtraukšanu (10.2 apakšpunkts).****Vienlaikus, lai darītu zināmu komplektu saņēmējiem, ka komplektos iekļautās preces nav paredzētas pārdošanai, paredzēts, ka uz katras preču komplekta vienības iepakojuma, izņemot individuālos mācību piederumus, tiks nodrošināts uzraksts "Bezmaksas. Nav paredzēts pārdošanai" (11.5. apakšpunkts).**Lai nodrošinātu tiesisko paļāvību un pārejas periodu šīm noteikumu **10.1, 10.2 un 11.5.** apakšpunktos minētajām izmaiņām, noteikumos paredzēta šo normu spēkā stāšanās pēc 2016.gadā veiktā jaunā pārtikas palīdzības iepirkuma, **kas prognozējams līdz 2016.gada 1.jūnijam.*** 1. nolūkā iespējami efektīvi (tuvināti nepieciešamībai prognozējot piegādes apjomus un saskaņojot piegādes maršrutus) nodrošināt preču piegādi, palielināts termiņš, kurā pēc pieprasījuma saņemšanas tā nodrošināma (11.7. apakšpunkts). **Līdzšinējā noteikumu 11.7. apakšpunktā minētā redakcija paredzēja piecu dienu laikā nodrošināt preču transportēšanu uz partnerorganizāciju noliktavām. Tomēr finansējuma saņēmējs ir konstatējis, ka šis termiņš faktiski nav izpildāms sakarā ar to, ka šajā laikā piegādātājam jāpaspēj saskaņot piegādes grafiks ar finansējuma saņēmēju, jānodrošina preču komplektācija, jānoorganizē loģistika un piegāde uz 470 adresēm. Līdz ar to ir nepieciešams veikt termiņa pagarinājumu.**

Vienlaikus paredzēti nosacījumi partnerorganizācijas noliktavā esoša pārtikas preču komplekta, kura derīguma termiņš ir mazāks par 30 dienām vai kuru **sadarbības iestāde ir pārtraukusi izdalīt saskaņā ar šo noteikumu 10.2 punktā noteikto**, piegādei partnerorganizācijai, kura nodrošina maltītes (301. punkts), tādējādi nodrošinot regulas Nr.223/2014 5. panta 13. punktā noteikto principu – mazināt pārtikas atkritumu daudzumu.1. **Lai vienkāršotu un precizētu prasības pārtikas un pamata materiālās palīdzības uzglabāšanai un izdalīšanai un partnerorganizāciju atlasei,** veikti saturiski un redakcionāli uzlabojumi:
	1. noteikts, ka pārtikas un pamata materiālās palīdzības sniegšana ietver šādus atbalsta veidus: (a) pārtikas un pamata materiālās palīdzības preču komplektu uzglabāšana un izdalīšana, un papildpasākumu īstenošana; (b) maltītes nodrošināšana, tajā skaitā pārtikas preču komplektu uzglabāšana un maltīšu izdalīšana, un papildpasākumu īstenošana (36., 37. punkts).

Atbilstoši iepriekš minētajam, sadarbības iestāde turpmāk varēs sludināt atsevišķu partnerorganizāciju atlasi uz fonda atbalsta komplektu un papildpasākumu nodrošināšanu un maltīšu un papildpasākumu nodrošināšanu.Paredzēts, ka fonda atbalsts būs tikai kā papildus atbalsts maltīšu nodrošināšanai tām partnerorganizācijām, kas maltīšu nodrošināšanu vistrūcīgākajām personām jau finansē no saviem, ziedotāju vai citiem finansējuma avotiem. * 1. noteikts, ka personai, saņemot maltīti, nebūs jāatsakās no pārtikas preču komplekta, kas nodrošina 20-23.3% no personas dienas vidējās uzturvērtības. Turpmāk vistrūcīgākajām personām tiks nodrošināta iespēja saņemt gan pārtikas preču komplektu, gan gatavu maltīti, ja partnerorganizāciju tādu nodrošina, tādējādi efektīvāk sasniedzot darbības programmas mērķi “mazināt nenodrošinātību ar pārtiku”. Iespēja saņemt maltīti var sniegt atbalstu personai dziļas nenodrošinātības ar pārtiku situācijā. Īpaši svarīga maltīšu izdalīšana ir pilsētās, jo personām nav iespēju produktus izaudzēt piemājas saimniecībā (22. punkts).

paredzēts, ka maltīšu pagatavošanai nogādās lielāka apjoma pārtikas palīdzības preču komplektus ar mainītu produktu īpatsvaru (piemērotāku maltīšu pagatavošanai), kā arī partnerorganizāciju noliktavās esošos komplektus, kuru derīguma termiņš tuvojas beigām. Ar grozījumu projektu paredzēts: - pieļaut komplektu sadali, ja partnerorganizācija nodrošina maltīšu pagatavošanu un izsniegšanu (27. punkts);- noteikt izdalāmo maltīšu skaita aprēķina formulu, neveicot personu uzskaiti, ko aprēķina, pamatojoties uz maltītes pagatavošanai piegādāto komplektu skaitu (30.punkts).* 1. sakarā ar to, ka trūcīgas ģimenes (personas) statuss tiek noteikts uz atšķirīgiem termiņiem (1, 3, 4, 5 vai 6 mēnešiem), grozījumu projektā precizēts gan pārtikas, gan higiēnas un saimniecības preču komplektu saņemšanas biežums atkarībā no izziņā minētā termiņa (28.punkts).
	2. saistībā ar iespējamiem gadījumiem, kad partnerorganizācijai rodas pamatotas šaubas par palīdzības saņēmēja atbilstību izziņā norādītajai pilngadīgajai personai vai tā uzrādītās izziņas par atbilstību trūcīgas personas statusam īstumu, grozījumu projektā paku izdalītājam noteiktas tiesības lūgt personai uzrādīt personu apliecinošu dokumentu (281.punkts).
1. **Lai partnerorganizācijas atlase** būtu vēl vairāk orientēta uz rezultātu, nepieciešams:
	1. precizēt 4.pielikuma 1.1.1. apakšpunktā minēto kopīgo atbilstības kritēriju, paredzot, ka kritērijs vienlīdz attiecas uz visām nevalstiskajām organizācijām.
	2. precizēt partnerorganizāciju atlases vērtēšanas kritērijus, vairāk punktus piešķirot pretendentiem par to, ja viņi ir apvienībā, kas sastāv no pašvaldības vai tās iestādes un nevalstiskas organizācijas, plāno vairāk izdales punktus vienā administratīvajā teritorijā (izdales vietu skaits pret prognozēto atbalstāmo personu skaitu republikas pilsētās un novados), piedāvā maltīšu nodrošināšanu (4.pielikums);
	3. precizēt minimālās prasības cukura kvalitātes kritērijiem, svītrojot maksimālo robežu (1 pielikums);
	4. paredzēt iespēju, neveidojot partnerorganizāciju apvienību, slēgt daudzpusējas vienošanās starp sadarbības iestādi un pretendentiem par citu sadarbības formu, nosakot pušu tiesības, pienākumus, atbildību un atbalsta sadalījumu teritoriālā griezumā (37.3. apakšpunkts, 45.punkts). **Minētie daudzpusējās vienošanās slēgšanas gadījumi iestāsies noteikumu 45. punktā minētajā gadījumā, tas ir, tad, ja vairāku vērtēšanas kritērijiem atbilstošu pretendentu piedāvājums nodrošināt pārtikas un pamata materiālās palīdzības preču izsniegšanu, tajā skaitā arī maltīšu nodrošināšanu, un papildpasākumu īstenošanu, nenodrošina attiecīgajā izdales teritorijā personām nepieciešamo atbalsta intensitāti vai ja divi vai vairāki pretendenti, kuri nodrošina attiecīgajā izdales teritorijā personām nepieciešamo atbalsta intensitāti, saņēmuši vienādu punktu skaitu, un ja sadarbības iestādes iniciēto pārrunu rezultātā pretendenti tomēr neveido apvienību saskaņā ar šo noteikumu 43. punktu.**
	5. pievienot apliecinājumu, ka par telpām, kas nav pretendenta īpašumā, ir noslēgts līgums, vienošanās vai nodomu protokols ar telpu īpašnieku par šo telpu nomu vai izmantošanu, lai sadarbības iestāde būtu pārliecība par telpu pieejamību (47.1.1. apakšpunkts).
2. **Lai nodrošinātu vienotus izmaksu attiecināmības nosacījumus** visām fonda vadībā iesaistītajām institūcijām, redakcionāli un saturiski papildinātas un precizētas tehniskās palīdzības attiecināmās izmaksas (53.3.3.un 53.3.15. apakšpunkts) un maksājumu veikšanas periodiskums (57.1. un 57.2. apakšpunkts).
3. **Lai nodrošinātu iespēju** **saņemt individuālo mācību piederumu komplektu** ģimenēm ar skolas vecuma bērniem, kurām pašvaldības sociālais dienests 2015. gada laikā izsniedzis izziņu par atbilstību trūcīgas ģimenes statusam, vai par ārkārtas vai krīzes situāciju, ne tikai gada nogalē (noslēdzoties iepirkumam), bet līdz 2015./2016.mācību gada beigām, noslēguma jautājumi papildināti ar atbilstošu nosacījumu (66. punkts).
 |
| 3. | Projekta izstrādē iesaistītās institūcijas | - |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Personas (ģimenes), kuras atzītas par trūcīgām vai nonākušas ārkārtas, vai krīzes situācijā;
2. pašvaldību sociālie dienesti, kuri izsniedz izziņu par trūcīgas personas (ģimenes) statusu, ārkārtas vai krīzes situāciju;
3. nevalstiskas organizācijas, pašvaldības vai pašvaldību iestādes, kuras ir partnerorganizācijas.
 |
| 2.  | Tiesiskā regulējuma ietekme uz tautsaimniecību un administratīvo slogu | 1.Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas produktu izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr var atvieglot vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu uztura nodrošināšanai. Nemainīgi augstais dziļas materiālās nenodrošinātības rādītājs pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ģimenēm ar bērniem, izmantojot šim mērķim fonda finansējumu.2.Saskaņā ar Sociālo pakalpojumu un sociālās palīdzības likuma 11. panta apakšpunktos ietvertajiempašvaldības sociālā dienesta uzdevumiem veikt sociālo darbu ar personām, ģimenēm un personu grupām, novērtēt klientu vajadzības, materiālos un personiskos (motivācija, nepieciešamās zināšanas un prasmes, izglītība, profesija u.c.) resursus, sniegt sociālo palīdzību un informēt iedzīvotājus par sociālajiem pakalpojumiem un sociālo palīdzību, kā arī 12. panta pirmās daļas apakšpunktā noteiktajiem pašvaldības sociālā dienesta pienākumiem, noteikumu projektā paredzētais personas sociālās situācijas, izņemot ienākumu, novērtējums nerada papildus administratīvo slogu pašvaldību sociālajiem dienestiem. Grozījumi saglabā jau sākotnēji paredzēto izziņas formu, precizējot tikai izsniegšanas nosacījumus, neparedzot noteikt jaunu sociālā dienesta uzdevumu vai pienākumu.Pārējie grozījumi noteikumos ir skaidrojoši, redakcionāli precizējoši vai saistīti ar līgumos vai vienošanās starp sadarbības iestādi un partnerorganizāciju noteikto, nav paredzētas papildus rīcības vai informācijas pieprasīšana, vai tās apstrāde. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Atbilstoši fonda vadībā iesaistīto institūciju funkcijām un atbildības sadalījumam starp institūcijām, kopējās plānotās izmaksas tiks nodrošinātas Fonda tehniskās palīdzības ietvaros.Ministru kabineta 2014.gada 25.novembra noteikumu Nr.727 “Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” īstenošanas noteikumi” anotācijā ir iekļauta informācija par administratīvo izmaksu monetāro novērtējumu un ietekmi uz valsts budžetu, izrietoši, noteikumu projektam, kas nemaina funkcijas, atbildības, vai procedūras jau pieņemtam tiesiskam regulējumam, atsevišķs valsts budžeta izmaksu monetārs novērtējums nav nepieciešams. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību noteikumu projekta izstrādē nodrošina:1. darba grupas izveide un tās ietvaros panāktās vienošanās par pilnveidojumiem, skatīt VI sadaļas 2.punktu, iestrādāšana noteikumu projektā;
2. noteikumu projekta ievietošana Labklājības ministrijas tīmekļa vietnē 21.09.2015., t.i., pirms noteikumu izsludināšanas valsts sekretāru sanāksmē un aicinājums sadarbības partneriem un iedzīvotājiem izteikt viedokļus un priekšlikumus. Sabiedrības pārstāvji var līdzdarboties noteikumu izstrādē, sniedzot atzinumu par tiem arī pēc izsludināšanas Valsts sekretāru sanāksmē;
3. noteikumu projekta apspriešana metodiskajos reģionālajos semināros pašvaldību sociālajiem dienestiem (14.,21.,28.10.2015.un 4.11.2015.).
 |
| 2.  | Sabiedrības līdzdalība projekta izstrādē  | Noteikumu projekta izstrādei saistībā ar pārtikas un pamata materiālās palīdzības sniegšanas pilnveidošanu 2015. gada augustā izveidota darba grupa, kuras sastāvā ir Latvijas Pašvaldību savienības, Latvijas pašvaldību sociālo dienestu apvienības, vairāku pašvaldību sociālo dienestu, kas aktīvi iesaistījušies fonda atbalsta sniegšanā, fonda vadībā iesaistīto institūciju un Labklājības ministrijas pārstāvji. Darba grupā izskatītie ierosinājumi tika balstīti uz partnerorganizāciju - nevalstisko organizāciju un pašvaldību iestāžu, kas nodrošina paku izdali, Sabiedrības integrācijas fonda veiktās aptaujas rezultātiem, fonda vadošajā iestādē saņemtiem rakstiskiem un telefoniskiem iedzīvotāju un partnerorganizāciju viedokļiem un ierosinājumiem.Diskusiju rezultātā tika panākta vienošanās parpakas satura palielināšanu un daudzveidošanu, nemainot paku saņemšanas biežumu un citus nosacījumus, bet precizējot atbalsta paku daudzumu atkarībā no trūcīgas personas izziņas termiņa (1, 3, 4, 5 vai 6 mēneši), kā arī izteikti priekšlikumi paku satura pilnveidei. Tika sniegts atbalsts maltītes nodrošināšanas iekļaušanai Ministru kabineta noteikumos, saskaņots nosacījums par krīzes vai ārkārtas situācijas izziņas izsniegšanas pamatu noteikt sociālā dienesta veiktu klienta sociālās situācijas, izņemot ienākumu, novērtējumu, piedāvājot arī krīzes vai ārkārtas situācijas izziņas izsniegšanas kritērijus. Vienlaikus tika nolemts nākamās atlases nodrošināšanai precizēt partnerorganizāciju atlases kritērijus, tajā skaitā, papildinot ar kritēriju par izdales vietu skaitu pašvaldības teritorijā pret iedzīvotāju skaitu, ņemot vērā trūcīgo iedzīvotāju skaitu attiecīgajā pašvaldībā, papildinot ar kritēriju par partnerorganizācijas sadarbību ar pašvaldību kā “bonusa” punktu.Darba grupā netika atbalstīta fonda atbalsta sniegšana maznodrošinātām personām vai cita ienākumu sliekšņa noteikšana pašreiz noteiktā trūcīgas personas statusa vietā. |
| 3. | Sabiedrības līdzdalības rezultāti  | 1. Balstoties uz darba grupā panākto vienošanos un viedokļu saskaņojumu sagatavots noteikumu projekts. 2. Pēc noteikumu projekta ievietošanas ministrijas tīmekļa vietnē sabiedrības līdzdalības nodrošināšanai saņemts Latvijas Samariešu apvienības ierosinājums noteikumu projektā iekļaut iespēju šaubu gadījumā noteikt partnerorganizācijām tiesības lūgt atbalsta saņēmēju uzrādīt personu apliecinošu dokumentu, citi individuālie sabiedrībaslocekļu vērtējumi par noteikumu projektu nav saņemti.Noteikumu projekts oficiālās saskaņošanas ietvaros tiks saskaņots ar Latvijas Pašvaldību savienību.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Labklājības ministrijaSabiedrības integrācijas fonds |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

*Noteikumu projekts anotācijas III., IV., V. sadaļu neskar.*

Labklājības ministrs U.Augulis

26.11.2015 17:42

2195

L.Grafa

Z.Kaljo

Tāl.67201653

lauma.grafa@lm.gov.lv

zane.kaljo@lm.gov.lv